Samuel Powel

Samuel POWEL (n. la  – m. la ) estis kolonia kaj postrevolucia urbestro de Filadelfio, Pensilvanio. Ĉar la posteno de urbestro estis nuligita dum la revolucia periodo, Powel estis la lasta kolonia urbestro de la urbo kaj la unua kiu servis post kiam Usono akiris sendependecon disde Britio.

Powel servis kiel urbestro de 1775 ĝis 1776 kaj denove de 1789 ĝis 1790, ĉar la ofico estis dumtempe nuligita de la konstitucio de Pensilvanio en 1776. Li estis membro de la senato de Pensilvanio de 1790 ĝis sia morto en 1793.

Powel mortis dum epidemio de flava febro la , en la simpla supra ĉambro de farmisto en sia bieno okcidente de la urbo — loko kiu nun estas parto de la kvartalo Powelton Village en Okcidenta Filadelfio.Powell, J.H. Bring Out Your Dead: The Great Plague of Yellow Fever in Philadelphia in 1793, Filadelfio: University of Pennsylvania Press (1949) p. 196 Li estas entombigita en la tombejo de Christ Church.

 Persona vivo 
Li naskiĝis en Filadelfio, Pensilvanio, kaj diplomitiĝis en 1759 ĉe la Kolegio de Filadelfio (nun universitato de Pensilvanio). Post siaj studoj, Powel entreprenis sesjaran vojaĝon tra Eŭropo kun sia amiko John Morgan, kie ili pasigis multon da sia tempo studante artajn trezorojn. Tiu kutima « Granda Ĉirkaŭiro » funkciis kiel eduka ritualo por aristokratoj, rimedo por alproprigi al si la rafinitecon de Eŭropo.

Powel estis filo de Samuel Powel kaj Mary Morris. La , li edziĝis kun Elizabeth Willing, mem filino de la urbestro de Filadelfio Charles Willing kaj de Ann Shippen, kaj fratino de Thomas Willing, ankaŭ urbestro kaj membro de la Kontinenta Kongreso.

 Powel House 
La domo de Samuel Powel, ĉe 244 South 3rd Street, nomata Powel House, nun estas muzeo administrata de la Filadelfia Societo por la Konservado de Historiaj Lokoj. Ĝi estas urba domo laŭ georgia stilo konstruita de Charles Stedman en 1765. Powel pligrandigis kaj ornamis ĝin ĉirkaŭ 1770, kun skulptitaj lignaĵoj kaj ornamaj plafonoj el stuko.

George kaj Martha Washington estis amikoj de la familio Powel kaj loĝis en la najbara domo inter novembro 1781 kaj marto 1782, post la sieĝo de Yorktown. La muzeo posedas servicon da porcelano, donacitan de Martha Washington.

La malantaŭa salono estis forigita en 1921 kaj nun troviĝas ĉe la Metropola Muzeo de Arto de Novjorko.Powel House Parlor en Flickr. La balĉambro estis forigita en 1925 kaj estas konservata ĉe la Filadelfia Artomuzeo. Ambaŭ ĉambroj estis replikitaj en la dommuzeo.Replicated Powel House Ballroom en Flickr.

 Referencoj 

Kategorio:Usonaj politikistoj
Kategorio:Urbestroj de Filadelfio